
Kirjalike nõusolekute andmine
1. ASJAOLUD JA MENETLUSE KÄIK

Narva Linnavalitsuse korralduse vastuvõtmiseks laekusid: 
1.1.  03.09.2014.a Narva Linnavalitsuse Kultuuriosakonna poolt kirjaliku nõusoleku andmise taotlus (dok. reg nr. 8794/1-16) Rakvere tn 18 Narva Õpilaskodus evakuatsiooni- ja avariivalgustuse ning tuletõkkeuste paigaldamiseks.
1.2.   03.09.2014.a Narva Linnavalitsuse Kultuuriosakonna poolt kirjaliku nõusoleku andmise taotlus (dok. reg nr. 8793/1-16) A.Juhhanovi tn 3 Narva Paju Koolis evakuatsiooni- ja avariivalgustuse ning tuletõkkeuste paigaldamiseks.
1.3.  09.06.2014.a Lahe tn 82 kinnistu omanikult kirjaliku nõusoleku andmise taotlus (dok. reg nr. 5775/1-16) piirdeaia püstitamiseks. 25.06.2014.a on taotlejale saadetud kiri esinevate puuduste kohta esitatud dokumentides. Kõik märgitud puudused on kõrvaldatud määratud ajaks.
1.4.  01.09.2014.a Kaitseliidu poolt kirjalike nõusolekute andmise taotlused (dok. reg nr. 8699/1-16) Vabaduse tn 15 kinnistul vee-, kanalisatsiooni-, sademeveekanalisatsiooni- ja drenaažitorustiku rajamiseks.
Kõik dokumendid laekusid koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja Planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §16 toodud kirjalike nõusolekute andmise keeldumise põhjused puuduvad. Seega, kirjalike nõusolekute andmiseks takistusi ei ole.

2. ÕIGUSLIKUD ALUSED

2.1.  Ehitusseaduse § 16 lõike 1 kohaselt kohaliku omavalitsuse kirjalik nõusolek on nõutav, kui ehitatakse väikeehitist, mille ehitisealune pind on 20–60 m2; muudetakse ehitise tehnosüsteemi või asendatakse kogu tehnosüsteem samaväärsega; püstitatakse detailplaneeringu koostamise kohustusega aladel maa-ala piiramiseks piirdeaedasid, mille ehitamiseks on vajalikud kaevetööd;

2.2. Narva Linnavolikogu 29. mai 2003. a määrusega nr 28/17 "Narva Linnavalitsuse kirjalike                                nõusolekute väljaandmise ja nende väljastamise keeldumise õiguse delegeerimine" on delegeeritud Narva Linnavalitsusele õigus Ehitusseaduse §16 lõike 5 alusel välja anda kirjalikke nõusolekuid ja õigus keelduda neid väljastamast.                                      
3. OTSUS
Anda kirjalikud nõusolekud alljärgnevatel aadressidel:

3.1. Rakvere tn 18 Narva Õpilaskodus evakuatsiooni- ja avariivalgustuse ning tuletõkkeuste paigaldamiseks.
3.2. A.Juhhanovi tn 3 Narva Paju Koolis evakuatsiooni- ja avariivalgustuse ning tuletõkkeuste paigaldamiseks.

3.3. Lahe tn 82 piirdeaia püstitamiseks.

3.4. Vabaduse tn 15 kinnistul vee-, kanalisatsiooni-, sademeveekanalisatsiooni- ja drenaažitorustiku rajamiseks.

4. RAKENDUSSÄTTED

4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.

